Az Egyházközség cigánymissziós munkájához szükséges ingatlanvásárlás

A Bódvaszilasi Református Egyházközség támogatásban részesült költségvetési törvény 20/55/9 előirányzatából az egyházközség cigánymissziós munkájához szükséges ingatlanvásárlásra.

Egyházközségünk az elmúlt évek folyamán több területen szerzett tapasztalatokat a roma lányok felzárkóztatásával kapcsolatban, s ezen munka folyamán arra a következtetésre jutottunk, hogy a lányok motivációjának növelése, iskolai eredményességének elősegítése, családalapítási és gyermekvállalási életkoruk későbbre halasztása csak a családjaik és a közvetlen környezetük bevonásával lehet sikeres. Ezen háttér kialakítása a korábbi években megtörtént, s szélesítése jelenleg is tart.

A 2014. év óta cigánymissziós tevékenységet is folytatunk, melynek keretében a település teljes roma lakosságát igyekszünk megszólítani. Ezen munka gyümölcseként a településen kialakult egy hívő roma közösség, akik számára az ő igényüknek megfelelően külön istentisztelet tartunk. A hitéleti alkalmak (istentiszteletek, csendes napok, áhítatok) mellett kulturális és szabadidős programokat is szervezünk számukra, melyek identitás- és közösségépítő szerepe jelentős.

A missziós tevékenységünk kiteljesedéseként 2015. évtől HEKS programban is részt veszünk. E program során 0-18 éves hátrányos vagy halmozottan hátrányos helyzetű és elsősorban cigány gyermekek és fiatalok felzárkózását, társadalmi beilleszkedését és készségfejlesztését segítő programok tartottunk, többek közt táborokat, szabadidős programokat.

Ezen munka folytatásához és kiterjesztéséhez szükséges az ingatlanvásárlást valósítottunk meg 2018. évben.

Kedvezményezett neve: Bódvaszilasi Református Egyházközség

Azonosító szám: EGYH-KCP-18-P-0076

Támogató neve: Emberi Erőforrások Minisztériuma

Támogatás összege: 5 000 000 Ft